«Жас отбасыларға арналған тұрғын үй». Куәлігіңді көрсетсең болды
"«Жас отбасыларға арналған тұрғын үй». Куәлігіңді көрсетсең болды" | "https://abai.kz/post/39592"
TITLE: «Жас отбасыларға арналған тұрғын үй». Куәлігіңді көрсетсең болды
URL: https://abai.kz/post/39592
META: "«Жас отбасыларға арналған тұрғын үй». Куәлігіңді көрсетсең болды" | "https://abai.kz/post/39592"
DATE: 02.12.2014
AUTHOR(s): Абай-Ақпарат
TOTAL WORDS: 142
TEXT: «Қазақстан тұрғын үй құрылыс жинақ банкінің» клиенттері үшін қажетті құжаттар саны едәуір қысқарды. Енді банк келісімшарт жасау үшін азаматтың тек жеке куәлігін сұрайды. Бағдарламаға «Жас отбасыларға арналған тұрғын үй» бағыты бойынша қатысушылар жеке куәлікке әкімдіктің жолдамасын қоса алып келуі тиіс. Ал «Барлық санаттағы азаматтарға арналған тұрғын үй» бағыты бойынша жеке куәлік пен жалақы туралы анықтама қажет болады. Сондай-ақ «Қолжетімді баспана-2020» бағдарламасының қатысушылары бағдарламаға қатысуға және төлем қабілетін бағалауға өтініш бергені үшін ұсталатын комиссиядан босатылды. Яғни, клиенттің 15 мың теңгесі қалтасында қалады. Сонымен қатар, төлем қабілетін растауға және кредиттік өтінімді рәсімдеуге құжаттар тапсыру кезінде клиенттер толтыратын құжаттар саны да қысқарған. «Жас отбасыларға арналған тұрғын үй» бағыты бойынша қатысушылар ай сайынғы жинақ жарнасын үзбей төлесе немесе мерзімінен бұрын салып қойса болды, төлем қабілетін растамаса да болады. Табысты растау ережесі өзгерді. Жұмыс орнын ауыстырған азаматтардан енді алты айдың орнына үш айдың табысы талап етіледі. Абай-ақпарат
